# Oficina d'Administració de Terres

L'Oficina d'Administració de Terres (Bureau of Land Management o BLM (anglès), Oficina de Administración de Tierras (castellà)) és una agència dins del Departament de l'Interior dels Estats Units que gestiona més d'1.001.000 quilòmetres quadrats de terres públiques o una vuitena part del territori del país. El president Harry S. Truman va crear la BLM el 1946 mitjançant la combinació de dues agències existents, l'Oficina General de Terres (General Land Office) i el Servei de Pasturatge (Grazing Service). L'agència també administra els drets miners del govern federal situats sota gairebé 2,8 milions de quilòmetres quadrats de terres federals i estatals, així com de terres en mans privades. La majoria de les terres públiques gestionades per la BLM es troben als 12 estats de l'oest dels Estats Units: Alaska, Arizona, Califòrnia, Colorado, Idaho, Montana, Nevada, Nou Mèxic, Oregon, Utah, Washington i Wyoming.
La missió declarada de la BLM és "sostenir la salut, la diversitat i la productivitat de les terres públiques per a l'ús i el gaudi de les generacions presents i futures (to sustain the health, diversity, and productivity of the public lands for the use and enjoyment of present and future generations). Originalment, el territori de la BLM va ser descrit com "la terra que no volia ningú." Els colons del segle xix havien deixat de banda aquestes terres per establir-se a granges i ranxos més prometedors. No obstant això, els ramaders dels Estats Units tenen prop de 18.000 permisos i arrendaments per al pasturatge de bous i ovelles a 630.000 quilòmetres quadrats de les terres públiques sota el control de la BLM. L'agència gestiona 221 àrees salvatges, 25 monuments nacionals (amb sis conjuntament amb altres organismes) i unes 636 altres àrees protegides com a part del Sistema de Conservació de Paisatges Nacionals (National Landscape Conservation System) per un total de prop de 120.000 quilòmetres quadrats o el 12% de les terres gestionades per la BLM. Hi ha més de 63.000 pous de petroli i de gas a terres públiques de la BLM; els arrendaments del sector d'energia van generar aproximadament $5,4 mil milions el 2013 per a la hisenda pública.

## Referències

* 1 2 «BLM Budget Highlights». BLM. Arxivat de l'original el 27 de novembre 2014. [Consulta: 15 novembre 2014].
* ↑ «Oficina de Administración de Tierras». GobiernoUSA.gov. Gobierno de los Estados Unidos. Arxivat de l'original el 21 de desembre 2014. [Consulta: 19 novembre 2014].
* ↑ «Public Land Statistics». BLM. Arxivat de l'original el 5 de novembre 2014. [Consulta: 15 novembre 2014].
* 1 2 Elliott, Clayton R.. Innovation in the U.S. Bureau of Land Management: Insights from Integrating Mule Deer Management with Oil and Gas Leasing (Masters Thesis). University of Montana, agost 2010, p. 42-51 [Consulta: 14 novembre 2014].
* 1 2 3 «History of the BLM: Yesterday and Today». BLM California. Arxivat de l'original el 27 de novembre 2014. [Consulta: 15 novembre 2014].
* ↑ «The Bureau of Land Management: Who We Are, What We Do». BLM. Arxivat de l'original el 27 de novembre 2014. [Consulta: 15 novembre 2014].
* ↑ «Fact Sheet on the BLM’s Management of Livestock Grazing». BLM. Arxivat de l'original el 29 de novembre 2014. [Consulta: 15 novembre 2014].
* ↑ «National Conservation Lands». BLM. Arxivat de l'original el 22 de novembre 2016. [Consulta: 15 novembre 2014].
* ↑ «Oil and Gas». BLM. Arxivat de l'original el 27 de novembre 2014. [Consulta: 15 novembre 2014].
* ↑ «New Energy for America». BLM. Arxivat de l'original el 6 de febrer 2015. [Consulta: 15 novembre 2014].
* ↑ See Part 3 of the BLM's Public Land Statistics, "Commercial Uses and Revenue Generated"

## Bibliografia

* Skillen, James R. The Nation's Largest Landlord: The Bureau of Land Management in the American West (University Press of Kansas, 2009) 320 pp.

## Enllaços externs

* Web oficial de l'Oficina d'Administració de Terres